Symbol rozcestia O iných významoch výrazu *Edinburgh* pozri *Edinburgh (rozlišovacia stránka)*.
Svetové dedičstvo UNESCOSvetové dedičstvo UNESCO
Súradnice: 55°56′58″S 3°9′37″Z﻿ / ﻿55,94944°S 3,16028°Z﻿ / 55.94944; -3.16028

**Edinburgh** (/ˈɛdɪnbərə/) je hlavné mesto Škótska. Pre svoj bohatý kultúrny život ho nazývajú aj Atény severu. Sídlia tu mnohé kultúrne a umelecké inštitúcie (Škótska národná galéria, Škótska kráľovská akadémia, Škótske národné múzeum, múzeum moderného umenia…).

Edinburgh je druhé najväčšie škótske mesto po Glasgowe, ktorý je situovaný 72 km (45 míľ) západne, a jedno z 32 škótskych radných oblastí.

Lokalizovaný na juhovýchode Škótska, Edinburgh leží na východnom pobreží škótskej centrálnej zóny, pozdĺž ústia rieky Forth, blízko Severného mora. Pre svoje svojrázne usporiadanie a ohromnú kolekciu stredovekej a georgiánskej architektúry, včítane mnohých kamenných činžiakov, často je považované za jedno z najmalebnejších miest v Európe.

Formuje radnú oblasť *City of Edinburgh*, ktorá zahŕňa mestský Edinburgh a 78 km² (30 štvorcových míľ) vidieckej oblasti.

V Edinburghu sa rozpráva najmä anglicky, a samozrejme škótsky.

Vysoké školy
------------

V Edinburghu sa nachádzajú 3 univerzity: Heriot-Watt University, University of Edinburgh, Edinburgh Napier University.

University of Edinburgh (často zvaná v kontexte univerzít len Edinburgh) bola založená v roku 1583 a patrí k najstarším univerzitám v Škótsku po St Andrews, Glasgow, a Aberdeen.

Heriot-Watt University sa nachádza v západnom Edinburghu, pôvodne založená v roku 1821 ako prvý inšitút pre mechanikov, dostala štatút univerzity v roku 1996. Je pomenovaná po škótskom vynálezcovi Jamesovi Wattovi a škótskom zlatníkovi Georgovi Heriotovi.

Edinburgh Napier University dostala univerzitný štatút v roku 1992 a bola pomenovaná po Johnovi Napierovi, škótskom vynálezcovi logaritmov. Hlavný campus je Merchiston, ktorý sa nachádza okolo Merchiston Tower, kde žil John Napier. Edinburgh Napier spolu s University of Edinburgh vedú Screen Academy Scotland.

Doprava
-------

Veľká väčšina pamiatok sa v Edinburghu nachádza blízko seba. Hlavné turistické atrakcie Starého a Nového Mesta (*Old Town* a *New Town*) pokojne obídete pešo.

Hromadnú dopravu tvorí prevažne autobusová doprava, najväčšími poskytovateľmi sú spoločnosti Lothian a First. Ide o dve nezávislé spoločnosti a teda pre každú si treba kúpiť cestovný lístok samostatne.

V ponuke je však celodenný lístok, ktorý stojí 4,50 libry (lístok na jednu jazdu vyjde na 1,80 libry) a môžete s ním cestovať akýmkoľvek autobusom v meste. (Neplatí na vyhliadkové jazdy, autobus na letisko a nočné spoje.)

Vyhliadkové autobusy majú rôzne trasy, začínajú a končia však na rovnakom mieste, na Waverley Bridge, ktorá sa nachádza v blízkosti železničnej stanice Waverley na Princes Street.

Čo sa týka taxíkov, najčastejšie ich nájdete pri hypermarketoch, pri železničných staniciach, veľkých námestiach a turistických atrakciách, či pred známymi hotelmi.

Medzinárodné letisko sa nachádza necelých 10 kilometrov západne od mesta.

Partnerské mestá
----------------

* Dánsko  Aalborg, Dánsko, 1991
* Nový Zéland  Dunedin, Nový Zéland, 1974
* Taliansko  Florencia, Taliansko, 1964
* Japonsko  Kjóto, Japonsko, 1994
* Poľsko  Krakov, Poľsko, 1995
* Ukrajina  Kyjev, Ukrajina, 1989
* Nemecko  Mníchov, Nemecko, 1954
* Francúzsko  Nice, Francúzsko, 1958
* USA  San Diego, Kalifornia, USA, 1977
* Čína  Si-an, Čína, 1985
* Kanada  Vancouver, Kanada, 1977

Iné projekty
------------

Commons
* Spolupracuj na Commons Commons ponúka multimediálne súbory na tému **Edinburgh**

Referencie
----------

1. ↑   *» Athens Of The North* [online]. ewh.org.uk, [cit. 2019-10-22]. Dostupné online.
2. ↑  LYNCH, Michael. *The Oxford Companion to Scottish History*. Oxford : Oxford University Press, 2001. ISBN 978-0-19-211696-3. S. 610–615.
3. ↑   Edinburgh Napier University guide. *The Telegraph*, 2016-06-29. Dostupné online [cit. 2019-10-22]. ISSN 0307-1235. (po anglicky)
4. ↑   *Tickets – Lothian Buses* [online]. www.lothianbuses.com, [cit. 2019-10-22]. Dostupné online.
5. ↑  Edinburgh - Hlavné mesto Škótska